**«ΑΠΟΚΑΤΑΣΤΑΣΗ ΙΕΡΟΥ ΝΑΟΥ ΑΓ. ΑΙΚΑΤΕΡΙΝΗΣ ΤΩΝ ΚΗΠΩΝ ΖΑΚΥΝΘΟΥ»**

To Έργο «ΑΠΟΚΑΤΑΣΤΑΣΗ ΙΕΡΟΥ ΝΑΟΥ ΑΓ. ΑΙΚΑΤΕΡΙΝΗΣ ΤΩΝ ΚΗΠΩΝ ΖΑΚΥΝΘΟΥ» εντάχθηκε στο Επιχειρησιακό Πρόγραμμα «Ιόνια Νησιά 2014 – 2020» με προϋπολογισμό 449.099,97 €, χρηματοδότηση από το Ευρωπαϊκό Ταμείο Περιφερειακής Ανάπτυξης και Δικαιούχο τη Διεύθυνση Αναστήλωσης Βυζαντινών και Μεταβυζαντινών Μνημείων.

Το προτεινόμενο έργο αφορά στην αποκατάσταση του Ιερού Ναού της Αγίας Αικατερίνης που βρίσκεται στη Ζάκυνθο στη περιοχή των Κήπων, επί της επαρχιακής οδού που οδηγεί από τη πόλη της Ζακύνθου στο Αργάσι και Βασιλικό. Το κτιριακό συγκρότημα αποτελείται σήμερα από μια μονόκλιτη ξυλόστεγη βασιλική, κελί, τη βάση του κωδωνοστασίου και την αυλή. ιδρύθηκε το 1664 (17ου αι), και είναι κηρυγμένο μνημείο. Είναι Μετόχι της Ιεράς Μονής του Σινά και αναφέρεται επίσης ως ναός τριών Ιεραρχών ή της Αγίας Ιερουσαλήμ Αποτελεί αντιπροσωπευτικό δείγμα της επτανησιακής αρχιτεκτονικής. Περιλαμβάνει τις εξής εργασίες: Διενέργεια ερευνητικών τομών για την εκτίμηση του βάθους θεμελίωσης, κατασκευή αποστραγγιστικής τάφρου, καθαιρέσεις νεότερων τσιμεντοκονιαμάτων και επιχρισμάτων, καθαρισμός και συντήρηση των λίθινων στοιχείων καθώς και των ταφικών μνημείων, σωστή τοποθέτηση των επικράνων της βορινής θύρας, κατασκευή αρμολογημάτων, συρραφή ρωγμών με λίθινα κλειδιά, εφαρμογή ενεμάτων, ανακατασκευή φθαρμένων τμημάτων τοιχοποιίας, κατασκευή νέας τοιχοποιίας. Καθαίρεση σενάζ- γείσου από οπλισμένο σκυρόδεμα και δημιουργία διαζώματος οπλισμένου σκυροδέματος, κατασκευή ξύλινης στέγης, τοποθέτηση μονώσεων, επικεράμωση, ανακατασκευή ουρανίας, κατασκευή νέων ξύλινων κουφωμάτων, κατασκευή λίθινων γείσων, κατασκευή νέων επιχρισμάτων, επίστρωση δαπέδου με ακανόνιστες πλάκες και μάρμαρο, διαμόρφωση περιβάλλοντος χώρου, καθαίρεση και κατασκευή εκ νέου του συνοδευτικού κτιρίου, Η/Μ εγκαταστάσεις. Κατασκευή ενημερωτικής πινακίδας σε γραφή Braille και ενημερωτικά φυλλάδια ενημέρωσης.

Οι σημαντικές ζημιές που παρουσιάζει το μνημείο, λόγω του σεισμού του 1953, υπαγορεύουν, την αποκατάσταση του μνημείου, το οποίο αποτελεί αναπόσπαστο τμήμα της πλούσιας πολιτιστικής κληρονομιάς του νομού και ευρύτερα των Ιονίων Νήσων. Επιπλέον, ο αποκαταστημένος Ιερός Ναός, θα αποδοθεί στην τοπική κοινωνία και το ευρύτερο κοινό αποτελώντας πόλο έλξης επισκεπτών για την περιοχή.



Η ΒΟΡΙΝΗ ΟΨΗ ΤΟΥ ΝΑΟΥ



ΑΠΟΨΗ ΤΟΥ ΝΑΟΥ ΕΣΩΤΕΡΙΚΑ